text: Skal du ud at køre? Politiet advarer om pletvis glatte veje
  15 januar 2017 kl. 05.38
  Selvom politiet ikke har registreret uheld i nat som følge af glatte veje, så advarer de stadig imod, at vejene pletvis kan være glatte. 
  Hvis du skal efter morgenbrød søndag, så er det en god idé at køre lidt ekstra forsigtigt. Med temperaturer fra morgenstunden lige omkring frysepunktet, så er der ifølge DMI risiko for pletvis is- og sneglatte veje i Syd- og Sønderjylland.
  Hverken Syd- og Sønderjyllands Politi eller Sydøstjyllands Politi har natten til søndag registreret uheld som følge af glatte veje, men også de advarer om, at der pletvis kan være glat.
  - Vi har ikke hørt om uheld som følge af glatte veje, men der kan være pletvis glat, så det handler som altid om at køre efter forholdene, siger vagtchef ved Sydøstjyllands Politi Hans Hoffensetz til TV SYD.  
  Der er blevet saltet i de fleste syd- og sønderjyske kommuner i løbet af natten.
  Se her, hvor der er risiko for glatte veje:
  Der er risiko for pletvis is- og sneglatte veje. #Kørforsigtigt pic.twitter.com/1N15eL42hC
  
  